**Keski-Suomen Yleisurheilu ry Suunnitelma**

Hallitus

**TOIMINTA 2024 - 2025**

**1 Yleistä**

Piirin johtavan seuran Jyväskylän Kenttäurheilijoiden suorituskykyä hyödynnetään kaikissa mahdollisissa toimissa SUL ry:n strategian ja linjausten mukaisesti, kaikkia hyödyttävällä tavalla. JKU:lle SUL:sta annettavat alueelliset tehtävät edellyttävät tietysti myös resursseja.

Keski-Suomen Yleisurheilun Tukisäätiö sr:n kanssa jatketaan hyvää vuoropuhelua. Urheilijoiden tukemisen stipendeillä lisäksi tuomme edelleen esille sen, että seurat (poislukien JKU) tarvitsevat säätiön kannustavaa rahallista tukea ohjaaja- ja valmentajakoulutukseen. Tätä tukea säätiö antaisi vain toteutuneita koulutuksia vastaan.

**2 Kilpailutoiminta**

Seuroja kannustetaan pyytämään toimitsija- ja tuomaritukea piirin toisilta seuroilta sekä antamaan tukea toisille seuroille, kynnys tähän olkoon matala. On koko keskisuomalaisen yleisurheilun etu, että piirin alueella on määrällisesti riittävästi, riittävällä lajiohjelmalla, hyviä ja hyvin järjestettyjä kilpailuja.

Harjun Stadionin remontti 2024-2026 vaikeuttaa merkittävästi JKU:n mahdollisuuksiin järjestää kilpailutapahtumia kesällä 2025. Näin ollen piirimme muut vahvat seurat joutuvat ottamaan suuremman vastuun mm pm-kilpailujen järjestämisestä. Tähän niillä on erinomainen kyky.

**3 Ohjaus- ja valmennustoiminta**

Ohjaus- ja valmennustoiminnassa tavoitteena on edelleen palauttaa toiminnan taso kauden 2018 - 2019 tasolle; osin tällä tasolla jo ollaan, jopa sen yli ja osin ei.

Keskimaa-yleisurheilukoulua jatketaan edelleen kaudella 2024 - 2025, tavoitteena on seitsemän (7) seuran osallistuminen.

JKU ry:n järjestää "Keski-Suomen lajikouluja", jotka korvaavat Power-leirityksem ja tämän toivotaan madaltavan osallistumiskynnystä. KeSY ry:n ja JKU ry:n yhteinen hallivuoro on lauantaisin klo 10.30 - 13.30 (heittovuoro sunnuntaisin klo 13.00 - 15.00), tämän toivotaan lisäävän edelleen vuoron käyttöä piirin muiden seurojen osalta.

|  |  |  |
| --- | --- | --- |
| **Suunnitellut leirien ajankohdat 2024 - 2025** | | |
| **ANMJ** | **Piiri** | **Power** |
| Ei ole. Leirityksen korvaavat  TF-nuoret ja TF-juniorit. | 19.10. - 20.10.2024 | 7.12.-8.12.2024 seuraleiri |
| 25.1. - 26.1.2025 | Keski-Suomen lajikoulut (JKU) erillisen suunnitelman mukaan. |
| 22.3. - 23.3.2025 |

**4 Koulutustoiminta**

Seuratoiminnan tehostamiskierroksia jatketaan "pelastusveneet kuntoon"-suunnitelman pohjalta. Painopisteenä pohjoinen Keski-Suomi (Viitasaari - Pihtipudas) sekä Karstula. Tarvitsemme piirinä vielä viidennen pelastusveneen peräkannelle (nykyiset veneet neljä: Jämsä, Keuruu, Äänekoski ja Saarijärvi).

Koulutustarjonnassa on siirrytty "tilaaja-tuottaja-mallista" "tuottaja-malliin", jossa tarjonta aktivoi seuroja ja lisää kysyntää. Huhti-toukokuun tuomarikoulutusrupeamaa, joka kohdistuu tasoihin 1 (toimitsija), 2 (tuomari) ja 3 (lajinjohtaja), jatketaan vuosien 2022 - 2024 erinomaisesti onnistuneilla tavoilla. Tähän pakettiin liitetään tarvittaessa lähettäjäkoulutus (2.luokka) ja kuuluttajakoulutus. Tilaisuudet ovat erinomainen mahdollisuus tavata seurojen kenttäväkeä muutoinkin ja ne ovat tärkein osa seurakäyntejä.

**5 Johtopäätökset**

Keskisuomalaisen yleisurheilun tavoitteena on pysyä neljänneksi parhaana piirinä kaudella 2024 - 2025 sekä saavuttaa edelleen seuraliigan kärkikolmikkoa. Tähän on hyvät mahdollisuudet.

KeSY ry:n talous on periaatteessa vaaka, mutta menot on pidettävä kurissa ja tulot on pidettävä vähintään nykytasolla. Lähtökohtaisesti maksuosuuksien korotuksia ja leikkauksia ei tarvitse nyt tehdä.

Piirin sisällä vallitsee hyvä yhteishenki sekä yhteistyökulttuuri seurojen ja toimijoiden välillä. Tämä mahdollistaa toimintasuunnitelmassa 2024 - 2025 asetettavien tavoitteiden saavuttamisen - "*Yleisurheilu on Keski-Suomessa keskiössä*".

Jyväskylässä 25.11.2024

Puheenjohtaja Varapuheenjohtaja

Jarkko Toivola Esa Kaihlajärvi